ΓΡΑΠΤΗ ΕΡΩΤΗΣΗ E-0135/02

υποβολή: Salvador Garriga Polledo (PPE-DE) προς την Επιτροπή

(31 Ιανουαρίου 2002)

Θέμα: Προτάσεις της Επιτροπής προς την Ευρωπαϊκή Ένωση όσον αφορά το οικονομικό μέλλον της Αϊτής

Η Αϊτή είναι η φτωχότερη χώρα της Αμερικής. Έχει περίπου επτά εκατομμύρια κατοίκους, δάση αποψιλωμένα στο βωμό οικονομικών συμφερόντων και μαστίζεται από τη διαφθορά και τον αναλφαβητισμό. Μετά την άνοδο στην εξουσία του Jean-Bertrand Aristide, αναπτερώθηκαν οι ελπίδες ενός πληθυσμού που είναιποχρεωμένος να ζεί χωρίς ηλεκτρικό ρεύμα, αποχέτευση ή κέντραγείας, οιποσχέσεις όμως αυτού του ιερέα της απελευθέρωσης δεν έγιναν ποτέ πραγματικότητα.

Μετά την πτώση του καθεστώτος Ντυβαλιέ και τη διάψευση των ελπίδων του Aristide, η πρόσφατη απόπειρα πραξικοπήματος έκανε σαφές ότι η διεθνής κοινότητα θα πρέπει να δραστηριοποιηθεί και να βοηθήσει τη χώρα αυτή να ξεφύγει από τη φτώχεια και τα ολοκληρωτικά καθεστώτα.

Για τον λόγο αυτόν, θα θέλαμε να γνωρίζουμε ποιές είναι οι προτάσεις της Επιτροπής όσον αφορά τη βοήθεια που θα μπορούσε να δοθεί στην Αϊτή, ώστε να βελτιωθεί το βιοτικό επίπεδο και να ριζώσει η Δημοκρατία στη χώρα αυτή, όπως ζητούν τόσες φωνές σε διεθνές επίπεδο, καθώς και τα μελλοντικά σχέδιά της για τη διαμόρφωση ενός μεσο-μακροπρόθεσμου αναπτυξιακού προγράμματος για την Αϊτή.

Απάντηση του κ. Nielson εξ ονόματος της Επιτροπής

(14 Μαρτίου 2002)

Μετά τις νομοθετικές εκλογές που διοργανώθηκαν το 2000, ο Οργανισμός Αμερικανικών Κρατών (ΟΑΚ), ο οποίος έλαβε από τη διεθνή κοινότητα την εντολή να εποπτεύσει τις εκλογές, διαπίστωσε διάφορες παρατυπίες και νοθείες στην εκλογική διαδικασία. Παρά τις διάφορες δηλώσεις και διαβήματα της Ένωσης, οι αρχές της Αϊτής αρνήθηκαν να θέσουνπό αμφισβήτηση το αποτέλεσμα των εκλογών. Οπότε, το Συμβούλιο κάλεσε την κυβέρνηση της Αϊτής να διεξαγάγει διαβουλεύσεις, κατέφαρμογή του άρθρου 96 της συμφωνίας της Κοτονού, για να εξετάσει ενδελεχώς την κατάσταση και να μάθει τις προθέσεις της Αϊτής όσον αφορά το σεβασμό των θεμελιωδών στοιχείων του άρθρου 9 της συμφωνίας και, ειδικότερα, των στοιχείων που αφορούν τις δημοκρατικές αρχές και το κράτος δικαίου.

Μετά τις διαβουλεύσεις αυτές, δεδομένου ότι οι αρχές της Αϊτής δεν έλαβανπόψη τις ανησυχίες που εξέφρασε η Ένωση, το Συμβούλιο αποφάσισε να λάβει σειρά κατάλληλων μέτρων όσον αφορά την πολιτική συνεργασίας του με την Αϊτή. Έτσι, η άμεση δημοσιονομική στήριξη και τα μεγάλα έργαποδομής ανεστάλησαν, παρότι σημαντικό μέρος του κοινοτικού προγράμματος συνεργασίας δεν εθίγη από την απόφαση (κοινωνικά προγράμματα, στήριξη στις μη κυβερνητικές οργανώσεις (ΜΚΟ) κ.λπ.).

Πρέπει να διευκρινιστεί ότι τα μέτρα ελήφθησαν κατά τρόπο ώστε να μην θίξουν το πληθυσμό της Αϊτής. Για το λόγο αυτό, η απόφαση του συμβουλίου στις 24-25 Ιανουαρίου 2002 προβλέπει τη βαθμιαία επαναλειτουργία του συνόλου των μέσων συνεργασίας, μόλις επιτευχθεί συμφωνία μεταξύ του κυβερνητικού συνασπισμού και της αντιπολίτευσης καθώς και την εφαρμογή της συμφωνίας αυτής μέσω, μεταξύ άλλων, της διενέργειας κοινοβουλευτικών και τοπικών εκλογών.

Η καταπολέμηση της φτώχειας αποτελεί το επίκεντρο της στρατηγικής συνεργασίας της Επιτροπής στην Αϊτή. Με τα διαθέσιμα μέσα συνεργασίας και το διάλογο μεταξύ χρηματοδοτών και κυβέρνησης, η Επιτροπή ενεθάρρυνε την εφαρμογή πολιτικών αειφόρου ανάπτυξης στη χώρα αυτή. Ωστόσο, η καταπολέμηση της φτώχειας θα είναι πράγματι εφικτή και αποτελεσματική μόνο εφόσον επιτευχθεί πολιτική σταθερότητα. Για το λόγο αυτό, δίδεται έμφαση στην αποκατάσταση της δημοκρατικής διαδικασίας στην Αϊτή.